Posavski kanton

**Posavski kanton** (**PK**) jedan je od deset kantona Federacije Bosne i Hercegovine, Bosna i Hercegovina. Sastoji se od tri općine.

Na zapadu, istoku i sjeveru graniči s Hrvatskom, na jugu sa Republikom Srpskom te na jugoistoku sa Brčko distriktom. Po rezultatima popisa 2013. Posavski kanton je sa 43.453 stanovnika nakon Bosansko-podrinjskog kantona pretposljedni po broju stanovnika i sa 133.87 stanovnika/km2 po gustoći treći među kantonima Federacije Bosne i Hercegovine. S površinom od 324,6&nbsp;km2 najmanji je kanton Federacije Bosne i Hercegovine, što čini ukupno 1,24% površine Federacije i 0,63% površine Bosne i Hercegovine.

## Geografija
Kanton je smješten na sjeveroistoku Bosne i Hercegovine, u blizini granice s Hrvatskom i rijeke Save, koja čini prirodnu granicu između Hrvatske i Bosne i Hercegovine. Posavski kanton obuhvata samo mali dio Bosanske posavine, koja se prostire sve do Dervente. Posavski kanton se, kao i ostala Posavina, nalazi na široko otvorenoj i lahko prohodnoj peripanonskoj niziji, sa prosječnom nadmorskom visinom od 90 metara.

Posavski kanton predstavlja eksklavu Federacije Bosne i Hercegovine, jer ga Republika Srpska i Brčko distrikt sijeku od ostatka Federacije, ali je i Posavski kanton sam po sebi podijeljen na dva teritorijalno odvojena dijela, pa tako Odžak predstavlja eksklavu Posavskog kantona, jer ga Republika Srpska siječe od Domaljevca i Orašja.

### Klima 
Hladne zime s puno snijega i topla ljeta karakteriziraju područje grada i cijele općine.

## Historija 
Prije početka rata u Bosni i Hercegovini današnje općine Donji Žabar i Vukosavlje pripadali su Odžaku i Orašju, dok je današnja općina Domaljevac-Šamac pripadala Bosanskom Šamcu. Historija današnjeg Posavskog kantona počinje 18. marta 1994, potpisivanjem Vašingtonskog sporazuma. Posavski kanton zvanično je konstituiran 12. juna 1996. kao jedan od deset kantona Federacije Bosne i Hercegovine.

## Simboli 
### Zastava 
Zastava Posavskog kantona sastoji se od tri crvene, bijele, zelene vodoravne trake omjera 42:42:16. Na sredini zastave postavljen je grb kantona.

#### Prijašnja zastava 
Posavski kanton je prvo usvojio zastavu Hrvatske Republike Herceg-Bosne.

### Grb 
Grb Posavskog kantona sadrži hrvatsku šahovnicu kao znak pretežno hrvatskog naroda. Traka za kosa s dva heraldička ljiljana kao znak bošnjačkog stanovništva i povezanosti kantona sa srednjovjekovnom bosanskom državom. Donji rub grba prikazuje rijeku Savu.
Datoteka:Flag of Posavina.svg|Zastava Posavskog kantona
Datoteka:Flag of the Croatian Republic of Herzeg-Bosnia.svg|Bivša zastava (10. april 1996 – 12. april 2000)
Datoteka:Coat of arms of Posavina.svg|Grb Posavskog kantona

## Politika i administracija
mini|Lokalne zajednice kantona.
Posavski kanton je prema zakonu jedan od deset kantona Federacije Bosne i Hercegovine, koji je jedan od dva entiteta Bosne i Hercegovine.

Posavski kanton ima vlastitu zakonodavnu, izvršnu i sudsku vlast. Kao i svaki od kantona u FBiH, Posavski kanton posjeduje vlastiti ustav, skupštinu, vladu, simbole, te mu pripadaju niz isključivih nadležnosti (policija, obrazovanje, korištenje prirodnih resursa, prostorna i stambena politika, kultura), dok su neke nadležnosti podijeljene između federalne i kantonalne vlasti (zdravstvo, socijalna zaštita, promet). Sjedište izvršne vlasti, odnosno glavni grad kantona, je Orašje (Vlada Posavskog kantona), dok je u Domaljevcu sjedište zakonodavne vlasti (Skupština Posavskog kantona) i u Odžaku sjedište sudbene vlasti.

Građani Posavskog kantona svake četiri godine na općim izborima glasaju za ukupno 21 zastupnika u Skupštini Posavskog kantona. Na osnovu općih izbora trenutnu vladu PK sačinjava koalicija između Stranke demokratske akcije (SDA), kolacije Hrvatske demokratske zajednice Bosne i Hercegovine (HDZ BiH) i Hrvatske stranke prava Bosne i Hercegovine (HSP BiH).

Na lokalnom nivou građani Posavskog kantona svake četiri godine na lokalnim izborima glasaju za lokalnu vlast u jednom gradu i dvije općine.

## Stanovništvo
mini|Etnički sastav Posavskog kantona
Prema popisu iz 2013. godine ima 43.453 stanovnika, čime je iza Bosansko-podrinjskog kantona drugi najmalobrojniji kanton u Federaciji Bosne i Hercegovine, dok je sa gustoćom od 133,87 stanovnika/km2 treći u FBiH, čime spada u red gusto naseljenih kantona.
2016. godine učešće osoba starijih od 65 godina iznosi 12,8%, udio radnog kontingenta stanovništva 71,8% i udio osoba između 0-14 godina iznosi 15,4%.

### Religija 
Katolička crkva čini najveći postotak stanovništva sa 33.191 stanovnika u Posavskom kantonu (koji predstavljaju više od 77% stanovništva). Manjine su muslimani (8.341 stanovnika) i pravoslavci (841 stanovnika).

### Prirodno kretanje stanovništva 
### Sastav stanovništva PK po općinama i naseljima 
## Privreda i infrastruktura 
[mini|[Odžak, najveći grad kantona.|262x262piksel]]
### Privreda 
Najvažnije grane prvirede Posavskog kantona su poljoprivreda, trgovina na veliko i malo, prerađivačka industrija i građevinarstvo. Najveći aduti privrednog razvoja kantona su njegov geografski položaj (u blizini granice sa Evropskom unijom, riječnih luka u Brčkom i Šamcu i autoputa Zagreb – Beograd, dio evropskog koridora 5C i buduće brze ceste Tuzla – Orašje) i brojni prirodni resursi.

Zbog povoljnih uslova (veoma obradjiva, ravna zemlja u dolini rijeke Save) većina radno-sposobnog stanovništva se tradicionalno bavi poljoprivredom. Najzastupljenije poljoprivredne u Posavskom kantonu su kukuruz i pšenica od žitarica, razno voće i povrće te soja, šećerna repa i duhan od industrijskih biljaka.

U Posavskom kantonu postoje ukupno četiri preduzetničke zone: Preduzetnička zona *Dusine* u Orašju (uspostavljena 2010), zona *Sjever* u Odžaku (uspostavljena 2008), te preduzetničke zone *Veliko Blato* i *Malo Blato* u Domaljevac-Šamcu.

Od majskih poplava u Bosni i Hercegovini 2014. bile su zahvaćene sve tri općine Posavskog kantona, koje su pričinjele značajnu materijalnu štetu koja se procjenuje na otprilike 189 miliona KM. Međutim, pomoću raznih evropskih, stranih, humanitarnih i domaćih fondova većina štete nastale od tih poplava je sanirana (stanje *18. 5. 2017*).

Bruto domaći proizvod Posavskog kantona u 2012. godini je iznosio 213 miliona konvertibilnih maraka (po stanovniku 5.414 KM), dok je ukupan izvoz te godine iznosio 81 miliona KM i uvoz 144 miliona. Prosječna plata u PK iznosi 730 maraka. Najveća neto plata isplaćuje se u Orašju (829 KM), a najmanja u Domaljevac-Šamcu (584 KM).

### Infrastruktura 
#### Saobraćaj 
#### Putevi 
Kroz Posavski kanton prolaze sljedeći magistralni putevi i autoputevi:

Sa zapada na istok: Magistralni put M14.1 (Draksenić – Šepak)

Sa juga na sjever: Magistralni put M1.8 (Orašje – Tuzla) i Autoput A1 (Bijača – Svilaj)

Ukupna dužina magistralnih puteva u Posavskom kantonu iznosi 64,57 kilometara, dok dužina autoputeva iznosi oko 10 kilometara (stanje *11. 12. 2017*).

#### Obrazovanje 
U Posavskom kantonu postoje tri srednje škole, te brojne osnovne škole, dok univerziteta na području kantona nema.

* Srednja škola fra Martina Nedića
* Srednja strukovna škola Orašje
* Srednja škola Pere Zečevića

#### Zdravstvo 
Glavna bolnica u Posavskom kantonu je kantonalna bolnica u Orašju, pored koje postoje još tri doma zdravlja:
* Dom zdravlja Orašje
* Dom zdravlja Domaljevac-Šamac
* Dom zdravlja Odžak

## Mediji 
* Radio postaja Orašje
* TV Studio Orašje
* Radio postaja Odžak

## Kultura 
[mini|246x246piksel|[Samostan u Tolisi]]
Podrucje Bosanske Posavine bilo je naseljeno i u prehistoriji, što svjedoče razni arheološki nalazi novca i drugih stvari.

Nakon 1718, kada je došlo do mira između Osmanlijskog Carstva i Austro-Ugarske, uglavnom su katoličke porodice iz brdskih sela raseljene po ravnici, jer su se Osmanlije same naselile po brdima i dolinama. U sela Kopanice, Vidovice, Tolisu i Domaljevac doselili su se Hrvati iz Županje, Babine Grede i Štitara.

U današnje općine Derventa i Brod naselio se narod porijeklom iz Hercegovine, i to od 1735. do 1782. i još jednom u manjem valu 1820, jer se 1697. otprilike 20.000 katolika iselilo s toga područja. U općine Modriča, Gradačac, Orašje, Šamac i Brčko se narod doselio najviše iz Mostara, Posušja, Gornjeg Vakufa-Uskoplja, Bugojna, Livna, Tomislavgrada, Poreča, Vareša, Imotskog, Dalmacije, Srebrenice, Tuzle, Kraljeve Sutjeske i Olova. S tuzlanskog i srebreničkog područja je bilo masovnih selidba katolika na područje Posavine.

#### Znamenitosti 
* Franjevački samostan Tolisa
* Župna crkva Imena Marijina Oštra Luka-Bok
* Župna crkva Svetog Josipa Gornja Dubica
* Župna crkva i zvonik Svete Ane Domaljevac

## Sport 
Nogometni klubovi u Posavskom kantonu:

*NK 9. lipanj Bazik
* NK 19. srpanj Oštra Luka
* NK Bok
* FK Bratstvo Donja Dubica
* NK Dinamo Donja Mahala
* NK Dragovoljac Novo Selo
* NK Hajduk Orašje
* HNK Jedinstvo
* HNK Kopanice
* NK Korpar Grebnice
* HNK Kostrč
* NK Matići 88
* HNK Mladost Domaljevac
* NK Mladost Gornja Dubica
* HNK Mladost Vidovice
* NK Odžak 102
* HNK Orašje
* NK Posavac Ugljara
* NK Posavina Posavska Mahala
* NK Sloga Prud
* NK Sloga Tolisa
* NK Sloga Tursinovac

## Poznate osobe 
* Minira Jašari "Mina", poznata pjevačica
* Mato Neretljak, nogometaš
* Iljo Dominiković, nogometni čelnik NFSBIH
* Marko Topić, nogometaš
* Ivo Gregurević, hrvatski glumac
* Goran Brašnić, nogometaš
* Musa Ćazim Ćatić
* Ivo Iličević, nogometaš
* Sulejman Halilović, bosanskohercegovački nogometaš
* Meho Puzić, pjevač sevdalinke
* Zahid Šogorović, navijač reprezentacije Bosne i Hercegovine
* Velibor Čolić

## Galerija 

Datoteka:Stadion Jelas Domaljevac.jpg|Stadion Jelas Domaljevac
Datoteka:Crkva svete Ane Domaljevac.jpg|Crkva svete Ane-Domaljevac
Datoteka:Trg i spomenik u Domaljevcu.jpg|Trg i spomenik u Domaljevcu
Datoteka:Battle of Odžak 1945.jpg|Bitka u Odžaku (1945)
Datoteka:Odzak7.jpg|Odžak
Datoteka:Odzak6.jpg|Panorama Odžaka
Datoteka:Odzak5.jpg|Odžak iz daleka

## Politika 
### Kantonalna skupština 
Skupštinu kantona na osnovu Općih izbora u BiH 2022. sačinjava 21 zastupnik.

## Također pogledajte 
* Administrativna podjela Bosne i Hercegovine

## Napomene 
## Reference 
## Vanjski linkovi 
* Zvanični sajt

Kategorija:Kantoni Federacije Bosne i Hercegovine